CELEX: 
Language: sk
Date: 2021-09-29 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení príloha k nariadeniu Európskeho parlamentu a Rady (EÚ) 2019/452, ktorým sa ustanovuje rámec na preverovanie priamych zahraničných investícií do Únie

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Hlavným cieľom nariadenia Európskeho parlamentu a Rady (EÚ) 2019/452, ktorým sa ustanovuje rámec na preverovanie priamych zahraničných investícií do Únie
                  1
                („nariadenie“), je zvýšiť informovanosť členských štátov a Európskej komisie o rizikách vyplývajúcich z určitých priamych zahraničných investícií („PZI“), ktoré môžu za určitých okolností ovplyvniť bezpečnosť alebo verejný poriadok v Únii.
            
            
               V článkoch 6 až 11 nariadenia sa stanovuje mechanizmus spolupráce, v rámci ktorého si členské štáty a Komisia majú vymieňať informácie a pripomienky týkajúce sa PZI, ktoré môžu mať vplyv na bezpečnosť alebo verejný poriadok vo viac ako jednom členskom štáte.
            
            
               Cieľom nariadenia je aj zvýšiť informovanosť o PZI, ktoré majú vplyv na projekty a programy v záujme Únie. Na tento účel článok 8 nariadenia umožňuje Komisii vydať stanovisko, ak sa domnieva, že PZI môže mať z dôvodov bezpečnosti alebo verejného poriadku vplyv na projekty alebo programy v záujme Únie, pričom toto stanovisko sa posiela všetkým členským štátom. V článku 8 ods. 2 písm. c) sa uvádza, že členský štát, v ktorom sa investícia plánuje alebo sa uskutočnila, „v čo najväčšej miere“ zohľadní stanovisko Komisie, a ak sa stanoviskom Komisie neriadi, poskytne jej vysvetlenie.
            
            
               V článku 8 ods. 3 sa stanovuje, že projekty a programy v záujme Únie sú projekty a programy, na ktorých financovaní sa v podstatnej výške alebo významnou mierou podieľa Únia alebo na ktoré sa vzťahuje právo Únie týkajúce sa kritickej infraštruktúry, kritických technológií alebo kritických vstupov, ktoré sú nevyhnutné pre bezpečnosť alebo verejný poriadok. Zoznam projektov a programov je uvedený v prílohe k nariadeniu. Podľa článku 8 ods. 4 Komisia prijme delegované akty s cieľom zmeniť tento zoznam.
            
            
               So zreteľom na vývoj situácie od poslednej aktualizácie prílohy z 13. júla 2020
                  2
               , ktorý zahŕňa aj prijatie viacročného finančného rámca na roky 2021 až 2027
                  3
                („VFR na roky 2021 – 2027“), boli určené nasledujúce projekty a programy v záujme Únie spĺňajúce kritériá článku 8 ods. 3, a preto sa navrhuje, aby sa doplnili do zoznamu uvedeného v prílohe k nariadeniu.
            
            
               1.Cieľom vesmírneho programu je zabezpečovať kontinuitu investícií do vesmírnych činností EÚ, podnecovať vedecký a technický pokrok a podporovať konkurencieschopnosť a inovačnú kapacitu európskeho vesmírneho priemyslu. Program združuje existujúcu infraštruktúru a zabezpečuje kontinuitu a vývoj globálneho navigačného satelitného systému EÚ (Galileo), Európskej prekryvnej služby geostacionárnej navigácie (EGNOS), ako aj bezplatného a otvoreného programu EÚ pre pozorovanie Zeme (Copernicus). Po druhé, zameriava sa aj na vývoj nových bezpečnostných zložiek, napríklad na získavanie informácií o situácii v kozmickom priestore (SSA), ktoré zahŕňa podzložku pre dohľad nad kozmickým priestorom a sledovania tohto priestoru (SST), a na vývoj novej služby vládnej satelitnej komunikácie (GOVSATCOM) pre orgány EÚ a členských štátov. Po tretie, podporuje silný a inovačný vesmírny priemysel, napr. zlepšovaním prístupu k rizikovému financovaniu pre startupy a malé a stredné podniky (MSP) pôsobiace v oblasti vesmíru, uľahčovaním prístupu k testovacím a spracovateľským zariadeniam alebo podporovaním certifikácie a normalizácie. Po štvrté, má zachovať autonómny prístup EÚ do vesmíru, napr. agregovaním dopytu EÚ po službách vynášania na obežnú dráhu a investíciách do inovačných technológií, ako sú napríklad opätovne použiteľné nosné rakety.
            
            
               2.Horizont Európa je kľúčový program Únie na financovanie výskumu a inovácií, z ktorého sa podporujú okrem iného aj opatrenia zásadné pre bezpečnosť alebo verejný poriadok v Únii. Únia môže pri vykonávaní programu Horizont Európa uzatvárať určité právne vymedzené formy verejno-súkromných partnerstiev a partnerstiev v rámci verejného sektora. Napriek tomu, že tieto partnerstvá sú v súlade s cieľmi programu Horizont Európa a pravdepodobne patria do rozsahu jeho pôsobnosti, sú odlišnými a rozsiahlymi nástrojmi s individuálnym právnym základom v primárnom práve, t. j. v článkoch 185 a 187 ZFEÚ. V záujme väčšej istoty je vhodné výslovne uviesť partnerstvá, ktoré majú formu účasti Únie na programoch viacerých členských štátov, nástroje, ako sú spoločné podniky, alebo orgány, ako je Európsky technologický inštitút.
            
            
               3.Výskumný a vzdelávací program Euratomu na obdobie 2021 – 2025 podporuje jadrový výskum a činnosti odbornej prípravy s dôrazom na jadrovú bezpečnosť, fyzickú ochranu, nakladanie s rádioaktívnym odpadom a vyhoretým palivom, ochranu pred žiarením a energiu jadrovej syntézy. Zameriava sa aj na zlepšenie v oblasti vzdelávania, odbornej prípravy a prístupu k výskumným infraštruktúram. Okrem toho podporuje mobilitu výskumných pracovníkov z jadrovej oblasti v rámci akcií Marie Curie-Skłodowskej (MSCA) programu Horizont Európa. V programe sa využívajú rovnaké nástroje a pravidlá účasti ako v programe Horizont Európa. Je obmedzený na päť rokov a v roku 2025 sa má predĺžiť o dva roky, aby sa zosúladil s VFR na roky 2021 – 2027.
            
            
               4.Z Nástroja na prepájanie Európy sa financujú kľúčové projekty v oblasti dopravy, digitálnych technológií a energetiky. Jeho cieľom je urýchliť investície v oblasti transeurópskych sietí a mobilizovať financovanie z verejného aj súkromného sektora a zároveň zvyšovať právnu istotu a dodržiavať zásadu technologickej neutrality. V oblasti dopravy podporuje prepojené a multimodálne siete pre potreby rozvoja a modernizácie železničnej, cestnej, vnútrozemskej vodnej a námornej infraštruktúry, ako aj bezpečnej a zabezpečenej mobility. Takisto sa ním zaisťuje, aby infraštruktúra, ktorá je prispôsobená na účely zlepšenia vojenskej mobility v rámci EÚ, vyhovovala požiadavkám na dvojaké použitie a spĺňala civilné aj vojenské potreby. V energetike je cieľom programu prispieť k ďalšej integrácii európskeho trhu s energiou, zlepšiť interoperabilitu energetických sietí naprieč hranicami a odvetviami, uľahčiť dekarbonizáciu a zaistiť bezpečnosť dodávok energie. Finančné prostriedky sú k dispozícii aj na cezhraničné projekty v oblasti výroby energie z obnoviteľných zdrojov. V oblasti digitálnej pripojiteľnosti sa v rozsahu pôsobnosti programu odráža skutočnosť, že digitálna transformácia hospodárstva a spoločnosti vo veľkom závisí od všeobecného prístupu k spoľahlivým a cenovo dostupným sieťam s vysokou a veľmi vysokou kapacitou. Projekt musí prispievať k digitálnemu jednotnému trhu a cieľom EÚ v oblasti pripojiteľnosti, aby mohol byť oprávnený na podporu.
            
            
               5.Program Digitálna Európa je prvým finančným nástrojom EÚ, ktorý je zameraný na poskytovanie digitálnych technológií podnikom a občanom. Poskytuje finančné prostriedky na projekty v piatich kľúčových oblastiach: superpočítače, umelá inteligencia, kybernetická bezpečnosť, pokročilé digitálne zručnosti a zabezpečenie širokého využívania digitálnych technológií v celom hospodárstve a spoločnosti. Program je vypracovaný tak, aby umožnil preklenúť priepasť medzi výskumom digitálnych technológií a ich zavádzaním, ako aj prinášať výsledky výskumu na trh – v prospech európskych občanov a podnikov, najmä malých a stredných podnikov. Investície v rámci programu Digitálna Európa podporujú dvojitý cieľ Únie, ktorým je dosiahnuť zelenú a digitálnu transformáciu, pričom posilňujú odolnosť, otvorenú strategickú autonómiu a technologickú suverenitu Únie. Program dopĺňa ďalšie programy EÚ, napríklad program Horizont Európa pre výskum a inováciu a Nástroj na prepájanie Európy pre digitálnu infraštruktúru.
            
            
               6.Európsky obranný fond má za cieľ podporovať konkurencieschopnosť a inovatívnosť európskej obrannej technologickej a priemyselnej základne, a tým prispievať k bezpečnosti a strategickej autonómii EÚ. Má aktivovať programy spolupráce a prostredníctvom podpory kolaboratívnych činností v oblasti výskumu a vývoja má dodať potrebné stimuly na posilnenie spolupráce v jednotlivých fázach priemyselného cyklu. Nadväzuje na dva programy, ktoré sú už uvedené v prílohe, konkrétne na prípravnú akciu pre výskum v oblasti obrany a Program rozvoja európskeho obranného priemyslu. Fond navyše bude úzko prepojený s projektmi realizovanými v rámci stálej štruktúrovanej spolupráce (PESCO) vo forme vyššej miery financovania, ktorá sa poskytne na oprávnené projekty PESCO.
            
            
               7.Program EU4Health predstavuje jeden zo spôsobov, ako EÚ reaguje na pandémiu COVID-19, ktorá má veľký vplyv na lekárov a zdravotnícky personál, pacientov a systémy zdravotnej starostlivosti v EÚ. Ide o doteraz najväčší program EÚ v oblasti zdravia a jeho cieľom je zvýšiť odolnosť systémov zdravotnej starostlivosti voči cezhraničným ohrozeniam zdravia, ako je napríklad COVID-19, zlepšiť kapacity krízového riadenia a pripravenosť na pandémiu; zlepšiť v Únii dostupnosť, prístupnosť a cenovú dostupnosť liekov, zdravotníckych pomôcok a výrobkov relevantných z hľadiska krízy, podporovať inovácie a presadzovať digitálnu transformáciu.
            
            
               2.KONZULTÁCIE PRED PRIJATÍM AKTU
            
            
               V súlade s bodom 4 Spoločnej dohody Európskeho parlamentu, Rady a Komisie o delegovaných aktoch sa uskutočnili náležité a transparentné konzultácie týkajúce sa tohto delegovaného aktu, a to aj na úrovni expertov. Expertná skupina pre preverovanie priamych zahraničných investícií do Európskej únie bola konzultovaná.
            
            
               3.PRÁVNE PRVKY DELEGOVANÉHO AKTU
            
            
               Článkom 8 ods. 3 nariadenia sa Komisia splnomocňuje prijímať delegované akty s cieľom zmeniť zoznam projektov a programov v záujme Únie.
            
            
               Do prílohy k nariadeniu by sa mali doplniť tieto projekty a programy:
            
         
         
            
               –nariadenie Európskeho parlamentu a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a Agentúra Európskej únie pre vesmírny program a ktorým sa zrušujú nariadenia (EÚ) č. 912/2010, (EÚ) č. 1285/2013 a (EÚ) č. 377/2014 a rozhodnutie č. 541/2014/EÚ,
            
            
               –nariadenie Európskeho parlamentu a Rady (EÚ) 2021/695 z 28. apríla 2021, ktorým sa zriaďuje Horizont Európa – rámcový program pre výskum a inovácie, stanovujú jeho pravidlá účasti a šírenia a zrušujú nariadenia (EÚ) č. 1290/2013 a (EÚ) č. 1291/2013,
            
            
               –nariadenie Rady (Euratom) 2021/765 z 10. mája 2021, ktorým sa stanovuje výskumný a vzdelávací program Európskeho spoločenstva pre atómovú energiu na obdobie 2021 – 2025, ktorým sa dopĺňa program Horizont Európa – rámcový program pre výskum a inovácie a o zrušení nariadenia (Euratom) 2018/1563,
            
            
               –nariadenie Európskeho parlamentu a Rady (EÚ) 2021/1153 zo 7. júla 2021, ktorým sa zriaďuje Nástroj na prepájanie Európy a zrušujú nariadenia (EÚ) č. 1316/2013 a (EÚ) č. 283/2014,
            
            
               –nariadenie Európskeho parlamentu a Rady (EÚ) 2021/694 z 29. apríla 2021, ktorým sa zriaďuje program Digitálna Európa a zrušuje rozhodnutie (EÚ) 2015/2240,
            
            
               –nariadenie Európskeho parlamentu a Rady (EÚ) 2021/697 z 29. apríla 2021, ktorým sa zriaďuje Európsky obranný fond a zrušuje nariadenie (EÚ) 2018/1092,
            
            
               –nariadenie Európskeho parlamentu a Rady (EÚ) 2021/522 z 24. marca 2021, ktorým sa zriaďuje akčný program Únie v oblasti zdravia („program EU4Health“) na obdobie rokov 2021 – 2027 a zrušuje nariadenie (EÚ) č. 282/2014.
            
            
               DELEGOVANÉ NARIADENIE KOMISIE (EÚ) …/…
            
            
               z 29. 9. 2021,
            
            
               ktorým sa mení príloha k nariadeniu Európskeho parlamentu a Rady (EÚ) 2019/452, ktorým sa ustanovuje rámec na preverovanie priamych zahraničných investícií do Únie
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) 2019/452 z 19. marca 2019, ktorým sa ustanovuje rámec na preverovanie priamych zahraničných investícií do Únie
                  4
               , a najmä na jeho článok 8 ods. 4,
            
            
               keďže:
            
            
               (1)Podľa článku 8 ods. 3 nariadenia (EÚ) 2019/452 majú projekty alebo programy v záujme Únie zahŕňať tie projekty a programy, na ktorých financovaní sa v podstatnej výške alebo významnou mierou podieľa Únia alebo na ktoré sa vzťahuje právo Únie týkajúce sa kritickej infraštruktúry, kritických technológií alebo kritických vstupov, ktoré sú nevyhnutné pre bezpečnosť alebo verejný poriadok.
            
            
               (2)Zoznam projektov alebo programov v záujme Únie uvedených v článku 8 ods. 3 nariadenia (EÚ) 2019/452 sa uvádza v prílohe k danému nariadeniu.
            
            
               (3)Komisia identifikovala niekoľko ďalších projektov a programov, ktoré sú oprávnené na zaradenie do zoznamu pripojeného k nariadeniu (EÚ) 2019/452.
            
            
               (4)Cieľom vesmírneho programu
                  5
                je zabezpečovať kontinuitu investícií do vesmírnych činností Únie, podnecovať vedecký a technický pokrok a podporovať konkurencieschopnosť a inovačnú kapacitu vesmírneho priemyslu Únie. Program združuje existujúcu infraštruktúru a zabezpečuje kontinuitu a vývoj globálneho navigačného satelitného systému EÚ (Galileo), Európskej prekryvnej služby geostacionárnej navigácie (EGNOS), ako aj bezplatného a otvoreného programu Únie pre pozorovanie Zeme (Copernicus). Zameriava sa aj na vývoj nových bezpečnostných zložiek, napríklad na získavanie informácií o situácii v kozmickom priestore (SSA), ktoré zahŕňa podzložku pre dohľad nad kozmickým priestorom a sledovania tohto priestoru (SST), a na vývoj novej služby vládnej satelitnej komunikácie pre orgány Únie a členských štátov. Podporuje silný a inovačný vesmírny priemysel a jeho cieľom je zachovať autonómny prístup Únie do vesmíru.
            
            
               (5)Horizont Európa
                  6
                je kľúčový program Únie na financovanie výskumu a inovácií, z ktorého sa podporujú okrem iného aj opatrenia zásadné pre bezpečnosť alebo verejný poriadok v Únii.
            
            
               (6)Výskumný a vzdelávací program Euratomu na obdobie 2021 – 2025
                  7
                podporuje jadrový výskum a činnosti odbornej prípravy s dôrazom na jadrovú bezpečnosť, fyzickú ochranu, nakladanie s rádioaktívnym odpadom a vyhoretým palivom, ochranu pred žiarením a energiu jadrovej syntézy. Zameriava sa aj na zlepšenie v oblasti vzdelávania, odbornej prípravy a prístupu k výskumným infraštruktúram.
            
         
         
            
               (7)Z Nástroja na prepájanie Európy
                  8
                sa financujú kľúčové projekty v oblasti dopravy, digitálnych technológií a energetiky. Prostredníctvom jeho akcií sa môžu poskytnúť finančné prostriedky na kritickú infraštruktúru, či už fyzickú alebo virtuálnu, a na kritické technológie.
            
            
               (8)Program Digitálna Európa
                  9
                je prvým finančným nástrojom Únie, ktorý je zameraný na poskytovanie digitálnych technológií podnikom a občanom. Poskytuje finančné prostriedky na projekty v oblastiach, ktoré sa môžu javiť ako rozhodujúce pre bezpečnosť alebo verejný poriadok v Únii, ako sú napríklad superpočítače, umelá inteligencia, kybernetická bezpečnosť a pokročilé digitálne zručnosti.
            
            
               (9)Európsky obranný fond
                  10
                má byť nástrojom na podporu konkurencieschopnosti a inovatívnosti obrannej technologickej a priemyselnej základne Únie, a tým prispievať k bezpečnosti a strategickej autonómii Únie.
            
            
               (10)Program EU4Health
                  11
                predstavuje jeden zo spôsobov, ako Únia reaguje na pandémiu COVID-19, a preto zohráva dôležitú úlohu pri zabezpečovaní verejného poriadku prostredníctvom verejného zdravia. Jeho cieľom je zvýšiť odolnosť systémov zdravotnej starostlivosti voči cezhraničným ohrozeniam zdravia, ako je napríklad COVID-19, zlepšiť kapacity krízového riadenia a pripravenosť na pandémiu; zlepšiť v Únii dostupnosť, prístupnosť a cenovú dostupnosť liekov, zdravotníckych pomôcok a výrobkov relevantných z hľadiska krízy, podporovať inovácie a presadzovať digitálnu transformáciu.
            
            
               (11)Nariadenie (EÚ) 2019/452 by sa preto malo zodpovedajúcim spôsobom zmeniť,
            
            
               PRIJALA TOTO NARIADENIE:
            
            
               Článok 1
            
            
               Príloha k nariadeniu (EÚ) 2019/452 sa nahrádza textom uvedeným v prílohe k tomuto nariadeniu.
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli 29. 9. 2021
            
            
               
                     Za Komisiu
               
               
                     predsedníčka
                     Ursula VON DER LEYEN
               
            
         
         
            
                  
                     (1)
                  
                        Ú. v. EÚ L 79I, 21.3.2019, s. 1.
               
               
                  
                     (2)
                  
                        Delegované nariadenie Komisie (EÚ) 2020/1298 z 13. júla 2020, ktorým sa mení príloha k nariadeniu Európskeho parlamentu a Rady (EÚ) 2019/452, ktorým sa ustanovuje rámec na preverovanie priamych zahraničných investícií do Únie (Ú. v. EÚ L 304, 18.9.2020, s. 1).
               
               
                  
                     (3)
                  
                        Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433I, 22.12.2020, s. 11).
               
               
                  
                     (4)
                  
                        Ú. v. EÚ L 79I, 21.3.2019, s. 1.
               
               
                  
                     (5)
                  
                        Nariadenie Európskeho parlamentu a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a Agentúra Európskej únie pre vesmírny program a ktorým sa zrušujú nariadenia (EÚ) č. 912/2010, (EÚ) č. 1285/2013 a (EÚ) č. 377/2014 a rozhodnutie č. 541/2014/EÚ (Ú. v. EÚ L 170, 12.5.2021, s. 69).
               
               
                  
                     (6)
                  
                        Nariadenie Európskeho parlamentu a Rady (EÚ) 2021/695 z 28. apríla 2021, ktorým sa zriaďuje Horizont Európa – rámcový program pre výskum a inovácie, stanovujú jeho pravidlá účasti a šírenia a zrušujú nariadenia (EÚ) č. 1290/2013 a (EÚ) č. 1291/2013 (Ú. v. EÚ L 170, 12.5.2021, s. 1).
               
               
                  
                     (7)
                  
                        Nariadenie Rady (Euratom) 2021/765 z 10. mája 2021, ktorým sa stanovuje výskumný a vzdelávací program Európskeho spoločenstva pre atómovú energiu na obdobie 2021 – 2025, ktorým sa dopĺňa program Horizont Európa – rámcový program pre výskum a inovácie a o zrušení nariadenia (Euratom) 2018/1563 (Ú. v. EÚ L 167I , 12.5.2021, s. 81).
               
               
                  
                     (8)
                  
                        Nariadenie Európskeho parlamentu a Rady (EÚ) 2021/1153 zo 7. júla 2021, ktorým sa zriaďuje Nástroj na prepájanie Európy a zrušujú nariadenia (EÚ) č. 1316/2013 a (EÚ) č. 283/2014 (Ú. v. EÚ L 249, 14.7.2021, s. 38 – 81).
               
               
                  
                     (9)
                  
                        Nariadenie Európskeho parlamentu a Rady (EÚ) 2021/694 z 29. apríla 2021, ktorým sa zriaďuje program Digitálna Európa a zrušuje rozhodnutie (EÚ) 2015/2240 (Ú. v. EÚ L 166, 11.5.2021, s. 1).
               
               
                  
                     (10)
                  
                        Nariadenie Európskeho parlamentu a Rady (EÚ) 2021/697 z 29. apríla 2021, ktorým sa zriaďuje Európsky obranný fond a zrušuje nariadenie (EÚ) 2018/1092 (Ú. v. EÚ L 170, 12.5.2021, s. 149).
               
               
                  
                     (11)
                  
                        Nariadenie Európskeho parlamentu a Rady (EÚ) 2021/522 z 24. marca 2021, ktorým sa zriaďuje akčný program Únie v oblasti zdravia („program EU4Health“) na obdobie rokov 2021 – 2027 a zrušuje nariadenie (EÚ) č. 282/2014 (Ú. v. EÚ L 107, 26.3.2021, s. 1).
               
            
      
    ---documentbreak--- 
      
         
         
            
               PRÍLOHA
            
            
               „PRÍLOHA
            
            
               Zoznam projektov alebo programov v záujme Únie podľa článku 8 ods. 3
            
            
               1.Európske programy GNSS (Galileo a EGNOS):
                  1
               
            
            
               Nariadenie Európskeho parlamentu a Rady (EÚ) č. 1285/2013 z 11. decembra 2013 o zriadení a využívaní európskych systémov satelitnej navigácie, ktorým sa ruší nariadenie Rady (ES) č. 876/2002 a nariadenie Európskeho parlamentu a Rady (ES) č. 683/2008 (Ú. v. EÚ L 347, 20.12.2013, s. 1)
            
            
               2.Copernicus:
                  2
               
            
            
               Nariadenie Európskeho parlamentu a Rady (EÚ) č. 377/2014 z 3. apríla 2014, ktorým sa zriaďuje program Copernicus a ktorým sa zrušuje nariadenie (EÚ) č. 911/2010 (Ú. v. EÚ L 122, 24.4.2014, s. 44)
            
            
               3.Prípravná akcia zameraná na prípravu nového programu EÚ GOVSATCOM:
            
            
               Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012, a najmä jeho článok 58 ods. 2 písm. b) (
               
                  Ú. v. EÚ L 193, 30.7.2018, s. 1
               
               )
            
            
               4.Vesmírny program:
            
            
               Nariadenie Európskeho parlamentu a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a Agentúra Európskej únie pre vesmírny program a ktorým sa zrušujú nariadenia (EÚ) č. 912/2010, (EÚ) č. 1285/2013 a (EÚ) č. 377/2014 a rozhodnutie č. 541/2014/EÚ (Ú. v. EÚ L 170, 12.5.2021, s. 69)
            
            
               5.Horizont 2020 vrátane programov v oblasti výskumu a rozvoja podľa článku 185 ZFEÚ a spoločných podnikov alebo akýchkoľvek iných štruktúr zriadených podľa článku 187 ZFEÚ:
            
            
               Nariadenie Európskeho parlamentu a Rady (EÚ) č. 1291/2013 z 11. decembra 2013, ktorým sa zriaďuje program Horizont 2020 – rámcový program pre výskum a inováciu (2014 – 2020) a zrušuje rozhodnutie č. 1982/2006/ES (Ú. v. EÚ L 347, 20.12.2013, s. 104), vrátane opatrení v jeho rámci, ktoré sa týkajú kľúčových podporných technológií, akými sú umelá inteligencia, robotika, polovodiče a kybernetická bezpečnosť
            
            
               6.Horizont Európa vrátane programov v oblasti výskumu a rozvoja podľa článku 185 ZFEÚ a spoločných podnikov alebo akýchkoľvek iných štruktúr zriadených podľa článku 187 ZFEÚ:
            
            
               Nariadenie Európskeho parlamentu a Rady (EÚ) 2021/695 z 28 apríla 2021, ktorým sa zriaďuje Horizont Európa – rámcový program pre výskum a inovácie, stanovujú jeho pravidlá účasti a šírenia a zrušujú nariadenia (EÚ) č. 1290/2013 a (EÚ) č. 1291/2013 (Ú. v. EÚ L 170, 12.5.2021, s. 1)
            
            
               7.Výskumný a vzdelávací program Euratomu na obdobie 2021 – 2025:
            
            
               Nariadenie Rady (Euratom) 2021/765 z 10. mája 2021, ktorým sa stanovuje výskumný a vzdelávací program Európskeho spoločenstva pre atómovú energiu na obdobie 2021 – 2025, ktorým sa dopĺňa program Horizont Európa – rámcový program pre výskum a inovácie a o zrušení nariadenia (Euratom) 2018/1563 (Ú. v. EÚ L 167 I , 12.5.2021, s. 81)
            
            
               8.Transeurópska dopravná sieť (TEN-T):
            
            
               Nariadenie Európskeho parlamentu a Rady (EÚ) č. 1315/2013 z 11. decembra 2013 o usmerneniach Únie pre rozvoj transeurópskej dopravnej siete a o zrušení rozhodnutia č. 661/2010/EÚ (Ú. v. EÚ L 348, 20.12.2013, s. 1)
            
         
         
            
               9.Transeurópska energetická sieť (TEN-E):
            
            
               Nariadenie Európskeho parlamentu a Rady (EÚ) č. 347/2013 zo 17. apríla 2013 o usmerneniach pre transeurópsku energetickú infraštruktúru, ktorým sa zrušuje rozhodnutie č. 1364/2006/ES a menia a dopĺňajú nariadenia (ES) č. 713/2009, (ES) č. 714/2009 a (ES) č. 715/2009 (Ú. v. EÚ L 115, 25.4.2013, s. 39)
            
            
               10.Transeurópska sieť v oblasti telekomunikačnej infraštruktúry:
                  3
               
            
            
               Nariadenie Európskeho parlamentu a Rady (EÚ) č. 283/2014 z 11. marca 2014 o usmerneniach pre transeurópske siete v oblasti telekomunikačnej infraštruktúry, ktorým sa zrušuje rozhodnutie č. 1336/97/ES (Ú. v. EÚ L 86, 21.3.2014, s. 14)
            
            
               11.Nástroj na prepájanie Európy:
            
            
               Nariadenie Európskeho parlamentu a Rady (EÚ) 2021/1153 zo 7. júla 2021, ktorým sa zriaďuje Nástroj na prepájanie Európy a zrušujú nariadenia (EÚ) č. 1316/2013 a (EÚ) č. 283/2014 (Ú. v. EÚ L 249, 14.7.2021, s. 38)
            
            
               12.Program Digitálna Európa:
            
            
               Nariadenie Európskeho parlamentu a Rady (EÚ) 2021/694 z 29. apríla 2021, ktorým sa zriaďuje program Digitálna Európa a zrušuje rozhodnutie (EÚ) 2015/2240 (Ú. v. EÚ L 166, 11.5.2021, s. 1)
            
            
               13.Program rozvoja európskeho obranného priemyslu:
            
            
               Nariadenie Európskeho parlamentu a Rady (EÚ) 2018/1092 z 18. júla 2018, ktorým sa zriaďuje Program rozvoja európskeho obranného priemyslu zameraný na podporu konkurencieschopnosti a inovačnej kapacity obranného priemyslu Únie (Ú. v. EÚ L 200, 7.8.2018, s. 30)
            
            
               14.Prípravná akcia pre výskum v oblasti obrany:
            
            
               Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012, a najmä jeho článok 58 ods. 2 písm. b) (Ú. v. EÚ L 193, 30.7.2018, s. 1)
            
            
               15.Európsky obranný fond:
            
            
               Nariadenie Európskeho parlamentu a Rady (EÚ) 2021/697 z 29. apríla 2021, ktorým sa zriaďuje Európsky obranný fond a zrušuje nariadenie (EÚ) 2018/1092 (Ú. v. EÚ L 170, 12.5.2021, s. 149)
            
            
               16.Stála štruktúrovaná spolupráca (PESCO):
            
            
               Rozhodnutie Rady (SZBP) 2018/340 zo 6. marca 2018, ktorým sa stanovuje zoznam projektov, ktoré sa majú rozvíjať v rámci PESCO (Ú. v. EÚ L 65, 8.3.2018, s. 24)
            
            
               Rozhodnutie Rady (SZBP) 2018/1797 z 19. novembra 2018, ktorým sa mení a aktualizuje rozhodnutie (SZBP) 2018/340, ktorým sa stanovuje zoznam projektov, ktoré sa majú rozvíjať v rámci PESCO (Ú. v. EÚ L 294, 21.11.2018, s. 18)
            
            
               Rozhodnutie Rady (SZBP) 2019/1909 z 12. novembra 2019, ktorým sa mení a aktualizuje rozhodnutie (SZBP) 2018/340, ktorým sa stanovuje zoznam projektov, ktoré sa majú rozvíjať v rámci PESCO (Ú. v. EÚ L 293, 14.11.2019, s. 113)
            
            
               17.Európsky spoločný podnik pre ITER:
            
            
               Rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (Ú. v. EÚ L 90, 30.3.2007, s. 58)
            
         
         
            
               18.Program EU4Health:
            
            
               Nariadenie Európskeho parlamentu a Rady (EÚ) 2021/522 z 24. marca 2021, ktorým sa zriaďuje akčný program Únie v oblasti zdravia („program EU4Health“) na obdobie rokov 2021 – 2027 a zrušuje nariadenie (EÚ) č. 282/2014 ( Ú. v. EÚ L 107, 26.3.2021, s. 1)“
            
         
         
            
                  
                     (1)
                  
                        Nariadenie (EÚ) č. 1285/2013 sa v tejto prílohe zachováva vzhľadom na článok 110 ods. 1 nariadenia (EÚ) 2021/696. 
               
               
                  
                     (2)
                  
                        Nariadenie (EÚ) č. 377/2014 sa v tejto prílohe zachováva vzhľadom na článok 110 ods. 1 nariadenia (EÚ) 2021/696.
               
               
                  
                     (3)
                  
                        Nariadenie (EÚ) č. 283/2014 sa v tejto prílohe zachováva vzhľadom na článok 27 ods. 2 nariadenia (EÚ) 2021/1153, ktorým sa zriaďuje Nástroj na prepájanie Európy a zrušujú nariadenia (EÚ) č. 1316/2013 a (EÚ) č. 283/2014.